ນັກປະສາດວິທະຍາ ຄົ້ນ​ພົບ​ ​ຮາກ​ຖານ​ ຂອງ​ຄວາມ​ຄິດ​ອ່ານ​ ຂອງ​ພວກ​ທີ່​ຫົວ​ດື້​ ທາງ​ການ​ເມືອງ
ທ່ານແກ​​ແປ​ລນ ກ່າວ​ວ່າ ການ​ສົນ​ທະ​ນາ​ ອາດ​​ປ່ຽນແປງ​ຄວາມ​ຄິດ​ໄດ້ ແລະ​ຖ້າ​ຫາກ​ພວກ​ເຮົາ​ ສົນ​ທະ​ນາ​ກັນ​ເລື້ອງ​ແນວຄິດ ຊຶ່ງ​ກັນ​ແລະ​ກັນ​ ພວກ​ເຮົາກໍຈະສາ​ມາດ ​ຮຽນ​ຮູ້ຈາກ​ກັນ​ ແລະ​ດັດ​ແປງ​ຄວາມ​ເຊື່ອ ​ຂອງ​ພວກເຮົາ​ໄດ້.
ການຄວບຄຸມລັດຖະສະພາ ແມ່ນບໍ່ມີການເໜັງຕີງໄປມາ ໃນເດືອນພະຈິກ ຊຶ່ງເປັນ ເດືອນເລືອກຕັ້ງກາງສະໄໝຂອງສະຫະລັດ ໃນທຸກມື້ນີ້ ຊຶ່ງເປັນມື້ ທີ່ມີສະພາບການເມືອງ ທີ່ແບ່ງແຍກກັນທີ່ສຸດ, ພັກຣີພັບບລີກັນ ກັບພັກເດໂມແຄຣັດ ຕ່າງກໍມີບົດບາດໜຽວແໜ້ນ ໃນການຍຶດຖືທ່າທີຂອງຕົນໄວ້ ໃນເລື້ອງບັນຫາສຳຄັນ ແລະການໂຕ້ວາທີກັນ ກໍບໍ່ໄດ້ມີສ່ວນພໍທໍ່ໃດ ທີ່ຈະໂນ້ມໜ່ຽວພວກເຂົາເຈົ້າ ນັ້ນຄືບັນຫາໃນລັດຖະບານ ທີ່ກາງຕໍ່ໃສ່ການ ປະນີປະນອມກັນ ນັກສັງຄົມວິທະຍາ ໄດ້ພາກັນສະແດງໃຫ້ເຫັນວ່າ ຊາວອາເມຣິກັນ ໄດ້ພາກັນຈັດຕັ້ງອອກເປັນກຸ່ມໆ ຕາມແນວທາງທີ່ວ່າ ກຸ່ມໃດມັກເຣັດແບບໃດ ມາບັດນີ້ ວິທະຍາສາດທາງສະໝອງ ອາດຈະສາມາດອະທິບາຍໄດ້ວ່າ ເປັນຫຍັງ ພວກຜູ້ຄົນ ຈຶ່ງບໍ່ມັກຈະປ່ຽນທ່າທີຂອງພວກເຂົາເຈົ້າ ຈາກຄວາມເຊື່ອຖືທີ່ໄດ້ຝັງເລິກມາ, ເຖິງແມ່ນ ວ່າຈະໄດ້ມີການສະແດງໃຫ້ເຫັນ ເຖິງຫຼັກຖານຄວາມຈິງຫຼາຍຢ່າງ ກໍຕາມ ວັນນະສອນ ມີລາຍລະອຽດ ຈາກນັກຂ່າວວີໂອເອ ສຕີບວ໌ ບາຣາໂກນາ ມາສະເໜີທ່ານໃນອັນດັບຕໍ່ໄປ ທ່ານ ໂຈນາສ ແກແປລນ ນັກປະສາດວິທະຍາ ຈາກມະຫາວິທະຍາໄລແຫ່ງລັດຄາລີ ຟໍເນຍພາກໃຕ້ ຫຼື University of Southern California ໄດ້ກ່າວ ຈາກຍຸກໂບຮານ ຂອງກຣິກມາສູ່ຍຸກຄົ້ນພົບສະຫະລັດອາເມຣິກາ ແລະກາຍໄປກວ່ານັ້ນ, ປະຊາທິປະໄຕ ທຸກຮູບແບບ ແມ່ນຈະຢືນຢູ່ບົນພື້ນຖານຂອງການເອົາໃຫ້ແລະການໄດມາ ຫຼືແບບຊີ້ນ ໄປປາມາ ທ່ານກາແປລນ ກ່າວວ່າ ແຕ່ ບັນຫາທີ່ມີຄວາມຕັ້ງໃຈໄວ້ແລ້ວ ເຊັ່ນການສົມລົດຂອງພວກກະເທີຍ ຫຼືການຄວບ ຄຸມປືນ ການສົນທະນາເລື້ອງດັ່ງກ່າວ ແມ່ນຈະປ່ຽນແປງຍາກທີ່ສຸດ ທ່ານແກແປລນ ຢາກຈະຊາບວ່າ ແມ່ນຫຍັງຢູ່ໃນສະໝອງຂອງພວກເຮົາ ທີ່ເຮັດໃຫ້ການ ປ່ຽນແປງຄວາມຄິດຂອງພວກເຮົາຫຽຸ້ງຍາກແທ້ ສະນັ້ນຄະນະຂອງພວກເພິ່ນ ຈຶ່ງໄດ້ສຶກ ສາພວກຜູ້ຄົນ ໂດຍການໃຊ້ເຄື່ອງສເກນສະໝອງ ທ່ານແກແປລນ ກ່າວເພີ້ມຕື່ມວ່າ ແລ້ວຕໍ່ໄປ ຄະນະຂອງທ່ານແກແປລນ ກໍໄດ້ທົດສອບເບິ່ງວ່າ ພວກຜູ້ຄົນ ໄດ້ປ່ຽນແປງ ແນວຄິດຂອງພວກເຂົາເຈົ້າບໍໍ່ ພວກເຂົາເຈົ້າ ໄດ້ຄົ້ນພົບຄວາມແຕກຕ່າງ ລະຫວ່າງສະໝອງຂອງພວກຜູ້ຄົນ ທີ່ມີການ ປ່ຽນແປງ ແລະພວກທີ່ບໍ່ປ່ຽນ ໃນກໍລະນີ ທີ່ກ່ຽວຂ້ອງກັບອາລົມ ທ່ານແກແປລນ ກ່າວວ່າ ພວກຜູ້ຄົນທີ່ຫົວດື້ ຫຼືຫົວແຂງ ແມ່ນພວກທີ່ມີກິດຈະກຳໃນສະໝອງຝັ່ງ ອາມີກດາລາ (amygdala), ທີ່ຮັບຮູ້ໄວ ຕໍ່ຄວາມຢ້ານກົວ ແລະການຂົ່ມຂູ່ ແລະການມີຄວາມສູ້ສຶກ ທີ່ຮ້າຍແຮງອື່ນໆ, ແລະໃນສະມອງສ່ວນທີ່ເອີ້ນວ່າ insular cortex ທີ່ນຳເອົາຄວາມ ຮູ້ສຶກຈາກຮ່າງກາຍເຂົ້າມາເພື່ອໃຫ້ທຳການຕັດສິນໃຈ ທ່ານແກແປລນກ່າວວ່າ ລະບົບຕ່າງໆ ໄດ້ມີການວິວັດທະນາການມາເພື່ອປົກປ້ອງ ພວກເຮົາ ທ່ານແກແປລນ ກ່າວຕໍ່ໄປວ່າ ທ່ານແກແປລນ ກ່າວວ່າ ສຳລັບຜູ້ຄົນຫຼາຍໆຄົນແລ້ວ ຄວາມເຊື່ອທາງການເມືອງແມ່ນ ສ່ວນສຳຄັນຂອງຄວາມເປັນໂຕຂອງພວກເຂົາເຈົ້າ ແລະພວກຜູ້ຄົນທີ່ພວກເຂົາເຈົ້າຖືວ່າ ເປັນໝູ່ຄູ່ແລະພາຄີເຂົາເຈົ້າ ທ່ານແກແປລນ ກ່າວວ່າ ອາລົມແມ່ນມີບົດບາດຫຼາຍ ໃນການຕັດສິນໃຈ ຕອນທີ່ພວກເຮົາຮຽນຂໍ້ມູນໃໝ່ໆ ແຕ່ທ່ານແກແປລນ ໄດ້ກ່າວເພີ້ມຕື່ມວ່າ, ອັນອາດສາມາດ ກີດກັນ ການຕັດສິນໃຈທີ່ດີຂອງພວກເຮົາກໍໄດ້ ທ່ານແກແປລນ ກ່າວວ່າ ໃນທຸກມື້ນີ້ ໃນສະຖານະການທີ່ແບ່ງແຍກພັກຝ່າຍ ນັ້ນອາດຈະເປັນການຍາກ ແລະສຳຄັນກວ່າເກົ່າສຳລັບພວກຜູ້ປ່ອນບັດ